Chirchiq aholisi davlat organlari rahbarlariga to‘g‘ridan-to‘g‘ri murojaat qilishi mumkin bo‘ldi

Toshkent viloyati Chirchiq shahrida 8-dekabr, Konstitutsiya kuni Tadbirkorlar va aholiga davlat xizmatlarini ko‘rsatish markazi ochildi. Bu haqda “Turkiston-press” xabar bermoqda.

 Foto © Turkiston-press
Ma’lum bo‘lishicha, ushbu markaz “Fuqarolarning murojaatlari to‘g‘risida”gi qonun ijrosini ta’minlash, aholiga yanada kengroq qulaylik yaratish maqsadida yaratildi.
Xabarda aytilishicha, markazida fuqarolar murojaatlari bo‘yicha ularga yanada qulaylik yaratish maqsadida har haftaning juma kuni mahalliy davlat organlari rahbarlari qabul soatlari o‘tkazadi. Bunda shahar aholisi o‘zlarini o‘ylantirayotgan muammolar, qiynayotgan savollarga batafsil javob olish imkoniga ega bo‘ladilar.
Shuningdek, bu yerda faoliyat ko‘rsatayotgan Yagona oyna markazi ham aholiga yanada qulaylik tug‘dirmoqda, deyiladi xabarda.